П Р О Т О К О Л

от проведена среща със заинтересованите страни

в рамките на обществените консултации по Проекта на ПУРБ 2016-2021г.

на 16.май.2016г. в град Плевен, зала „Плевен”

**I – ви модул – с участието на представители на значими водоползватели и на НПО, в сферата на околната среда и други целеви групи**

1. Откриване на срещата от Директора на Басейнова дирекция Дунавски район (БДДР) г-н П. Димитров ;
2. Представяне на проекта на ПУРБ 2016-2021г. : Презентация на началник отдел „Планове за управление” на БДДР г-жа Р.Петрова ;
3. Дискусия :

3.1.**Михаил Тодоров** – **представител на малки ВЕЦ** - зададе следните въпроси:

1. *Защо вече изградени съоръжения (ВЕЦ) са взети в предвид при анализа в проекта на ПУРБ ?*
* г-жа Р.Петрова отговори : Точно тези вече изградени съоръжения ще бъдат анализирани и под наблюдение как и в каква степен изпълняват задълженията си като водоползватели. Реално точно тези вече работещи съоръжения оказват реален „натиск” върху водните тела, който БДДР отчита при анализите си.
1. *Защо когато ние си изпълняваме коректно задълженията по разрешителен режим , но съоръжението попада в зона за защита, БД не подновява изтеклите разрешителни?*

* г-жа Р.Петрова отговори : Това е проблем който е необходимо да бъде решен от юристите

**Забележка:** Във връзка с отправения **2)** въпрос г-жа Р.Петрова отбеляза,че е необходимо всички заинтересовани страни да проявяват по-голяма активност в процеса на обществените обсъждания на проектите на нормативни документи, които пряко ги касаят.

Г-жа В.Павлова – Директор на дирекция „Планове и разрешителни” на БДДР информира присъстващите , че в момента върви обществена поръчка за екологична оценка на ПУРБ 2016-2021г. След като бъде изготвен и публикуван доклада от екологичната оценка е необходимо всички заинтересовани страни да се запознаят с него, тъй като от него може да излязат много забрани и ограничения.

В заключение г-н П.Димитров обяви , че всички заинтересовани страни могат да отправят в удобна за тях форма предложения, мнения и препоръки към проекта на ПУРБ до 15.06.2016г.

1. Закриване на срещата от Директора на Басейнова дирекция Дунавски район г-н П. Димитров

**II – ви модул – с участието на представители на фермери и регионалните структури към Министерство на земеделието и храните и други целеви групи**

1. Откриване на срещата от Директора на Басейнова дирекция Дунавски район (БДДР) г-н П. Димитров ;
2. Представяне на проекта на ПУРБ 2016-2021г. : Презентация на началник отдел „Планове за управление” на БДДР г-жа Р.Петрова ;
3. Дискусия :

3.1.**Соня Илиева – представител на „Напоителни системи” район Дунав** изрази мнение, че „ *мерките за водоползвателите с цел напояване са изключително строги”,* а *„раздробяването на повърхностните водни тела по скоро ще утежни работата на БД”;*

*-* г-жа Р.Петроваотговори, че по отношение на мерките : „за някой мерките са изключително строги, за други не толкова, зависи от гледната точка. Ако има други предложения за мерки, те могат да бъдат представени и сега е момента за тези предложения ”

и по отношение на раздробяването на повърхностните водни тела: „раздробяването на телата е в изпълнение на препоръка на европейската комисия след първия ПУРБ”

* 1. **Соня Стефанова – представител на РИОСВ Плевен :** *„От представената информация в презентацията ми направи впечатление,че голям процент от Дунавския район за басейново управление представлява обработваема земя и няма предвидена мярка за необработваеми земи /пасища, ливади/ ”*
* г-жа Р.Петроваотговори, че действително тук има проблем. И проблема е в това, че ако бъдат формулирани мерки не е ясно кой ще бъде прилагащ орган за тях и кой ще ги финансира. По принцип в ПУРН-а има предвидени мерки за т.нар. „естествена водна ретензия”. Ако можете би било добре да предложите такива мерки със съответния прилагащ и финансиращ орган .
1. Закриване на срещата от Директора на Басейнова дирекция Дунавски район г-н П. Димитров ;